Publication: Magyar Közlöny
Issue: MK-2000-126 (Year: 2000, Number: 126)
Era: 1990-2004
Section: kémiai biztonságról szóló 2000. évi XXV. törvény alapján
Paragraph Index: 1693

28. Nikkel és vegyületei (CAS szám: 7440—0—20) (EINECS szám: 2311114) 28.1. Nem használhatók fel: 28.1.1. Fülbe vagy más átlyukasztott testrészbe a beavatkozást követően a hámosodás időtartamára behelyezett eszközben, függetlenül attól, hogy azt később eltávolítják-e, vagy sem, kivéve, ha az eszköz homogén és nikkel tartalma (Ni tömegében kifejezve) kisebb, mint az össztömeg 0,05%-a. 28.1.2. Az emberi bőrrel közvetlenül és hosszú ideig érintkező alábbi termékekben: — fülbevaló, — nyaklánc, karperec, láncok (bokalánc is), gyűrűk, — karóra tartozékok (tok, óraszíj, kapocs), — fémgomb, szegecsek, zipzár, egyéb fémeszközök, ha azok a ruházaton találhatók meg, ha a terméknek a bőrrel közvetlenül és hosszan érintkező részeiből a nikkel felszabadulásának mértéke nagyobb, mint 0,5 mg/cm 2/hét. 28.1.3. A 28.1.2. pontban felsorolt termékek, amelyek nikkelmentes bevonattal vannak ellátva, kivéve, ha a bevonat alkalmas annak biztosítására, hogy a termék rendeltetésszerű, legalább két évig tartó használata során a bőrrel közvetlen és hosszú ideig tartó részekből a nikkel felszabadulás a 0,5 mg/cm 2/hét értéket nem haladja meg.

Source: https://magyarkozlony.hu/hivatalos-lapok/10ecc596c8b66891fcca737ac74d91f0b2e972da/dokumentumok/91117cf323621ca9249f2432ee08d85caa6bdd89/letoltes